User:Rajatabhijeet/sandbox

सरई का फूल - भारत के वनों में पाए जाने वाले साल वृक्ष(Shorea robusta) में उगने वाले फूल को सरई का फूल कहते है। झारखण्ड में साल को वृक्षों का राजा कहा जाता है। यह फूल भारत के जंगलों,पहाड़ों,नदियों एवं मैदानी भागों में लगभग सभी क्षेत्र में आसानी से उपलब्ध है। सरई का फूल देखने में बहुत ही सुन्दर होता है । यहाँ की जनजातीय निवासी लोग इस फूल की पूजा भी करते हैं । इस फूल  का सरहुल पूजा में उपयोग किया जाता है । जनजातीय लोग सरहुल पूजा के बाद इस फूल को घर-घर तक पहुंचाते हैं और प्रत्येक घर के पुरुष को कान के ऊपर इसे रखते हैं और उसे आशीर्वाद भी देते हैं ।

सरई का फूल हमारे जीवन के लिए बहुत ही उपयोगी है । इस फूल का उपयोग हमलोग खाने में भी करते हैं क्योंकि यह औषधिय गुणों से भरपूर होता है । सरई फूल के बीज और फूल दोनों का सब्जी के रूप में उपयोग किया जाता है ।

सरई के फूल के बीज से तेल भी निकाला जाता है । इस तेल का उपयोग औषधि के रूप में भी किया जाता हैं क्योंकि यह औषधीय गुणों से भरपूर होता है । इस फूल के तेल को कुंजरी का तेल के नाम से भी जाना जाता है । इस फूल से महिलाएं  अपने बाल को सजाकर रखती हैं जो एक प्रकार का श्रृंगार के रूप में भी सुंदरता को निखारती है ।